บาทเปิด 30.94บาทต่อดอลลาร์  อ่อนค่า
เงินบาทเปิดตลาด 30.94บาทต่อดอลลาร์  อ่อนค่าตามภูมิภาคตามแรงซื้อดอลล์ หนุนดอลล์แข็งค่า มองกรอบวันนี้ 30.85-31.00บาทต่อดอลลาร์
17 ก.ค. 2562

เงินบาทเปิดตลาด 30.94บาทต่อดอลลาร์  อ่อนค่าตามภูมิภาคตามแรงซื้อดอลล์ หนุนดอลล์แข็งค่า มองกรอบวันนี้ 30.85-31.00บาทต่อดอลลาร์
นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ 30.94 บาท/ดอลลาร์ อ่อนค่าจากปิด ตลาดเมื่อเย็นวันจันทร์ที่ระดับ 30.87 บาท/ดอลลาร์ เนื่องจากมีปัจจัยหนุนดอลลาร์กลับมาแข็งค่า ทำให้มีแรงซื้อดอลลาร์กลับเข้ามา
"บาทอ่อนค่าตามภูมิภาคหลังมีปัจจัยหนุนให้มีแรงซื้อดอลลาร์กลับเข้ามา" นักบริหารเงิน กล่าว
นักบริหารเงินประเมินวันนี้เงินบาทจะเคลื่อนไหวในกรอบ 30.85 - 31.00 บาท/ดอลลาร์
"ต้องจับตาดูปัจจัยที่จะมีผลต่อเรื่องการปรับอัตราดอกเบี้ยของเฟด" นักบริหารเงิน กล่าว